Clarembaudus de Capis, omnibus in posterum. Noscant præsentes  futuri, quòd ego Clarembaudus pro remedio animæ meæ  patris mei  antecessorum meorum trado Deo  Ecclesiæ Beati Ioannis Reomensis in villa Iuliaci de reditibus meis iustis, qui in festo S. Remigij recipiuntur quadraginta solidos singulis annis in perpetuum reddendos. Maior meus hos nummos in die prædicta, vel in crastina Monachis sine vlla occasione, vel impedimento persoluet. Præterea iustitiam, quam in domo Monachorum in prædicta villa Iuliaci habebam, cum omnibus quæ intra clausuram eorum continentur, quietam  liberam omni tempore concedo. Laudauerunt hoc fratres mei Galterius  Vuido. Et hi testes ex mea parte qui viderunt  audierunt. Odo de Vendoure, Tetbaudus du Fraisne, Siluester Maior, Aubericus,  Mornis famuli, Iocelinus Monachus  Medicus, Pontius Medicus de Monte Regali. Ethi ex parte Abbatis, Humbertus Monachus tunc Prior, Garnerius tunc Prior Iuliaci, Petrus,  Villelmus Monachi, Terredus Maior, Robertus de Ricei, Petrus Martins, Thomas Huguet.